Súradnice: 49°01′20″S 20°57′04″V﻿ / ﻿49,0221°S 20,9512°V﻿ / 49.0221; 20.9512

**Hradisko** (628,8 m n. m.) je vrch v Šarišskej vrchovine, krajinnom celku Podhôľno-magurskej oblasti. Leží nad obcou Fričovce, približne 19 km západne od Prešova.

Poloha
------

Nachádza sa na severozápadnom okraji vrchoviny, v geomorfologickom podcelku Širocká brázda. Vrch leží v Prešovskom kraji, v okrese Prešov a na katastrálnom území obce Fričovce. Najbližším sídlom je na juhovýchodnom úpätí situovaná obec Fričovce, juhozápadne sa nachádza Široké, severne Šindliar, severovýchodne Štefanovce a východne Hendrichovce.

Opis
----

Hradisko leží v severozápadnej časti Širockej brázdy, na konci rázsochy vedúcej juhovýchodným smerom zo Smrekovice (1 200 m n. m.) cez Homôľku (970 m n. m.) a Príkry hrb (733 m n. m.). Severne sa nachádza Suchý vrch (802 m n. m.), Červená skala (875 m n. m.), Bučie (1 006 m n. m.), Galia (730 m n. m.) a Mindžová (920 m n. m.), východne Končistá hora (740 m n. m.), Šarišský vrch (570 m n. m.), Jakubovianska hora (644 m n. m.), Vtáčia hora (698 m n. m.) a Ostrý vrch (604 m n. m.), južne Zimná hora (664 m n. m.), Mestické (828 m n. m.), Koľvek (800 m n. m.), Za horou (717 m n. m.), Kamenčie (885 m n. m.) a Zadný Moravec (959 m n. m.) a západne Brezová (1 042 m n. m.), Zvolanská (1 064 m n. m.), Sopková (661 m n. m.), Patria (1 171 m n. m.), Nad Bučom (1 105 m n. m.), Smrekovica (1 200 m n. m.), Homôľka (970 m n. m.) a Príkry hrb (733 m n. m.). Severné a východné svahy odvodňuje Kopytovský potok, juhozápadné Kanný potok a južné riečka Svinka, smerujúca do Hornádu. Na vrchol nevedie značený turistický chodník a v jeho blízkosti stojí telekomunikačný stožiar.

### Výhľady

Nevýrazný vrchol pokrýva lesný porast, ktorý neumožňuje rozhľad. Z okolitých odlesnených častí je však vidieť okolité vrcholy Šarišskej vrchoviny a blízke Branisko, no tiež časť Bechurne, Slanských vrchov, Čiernej hory a Volovských vrchov.

Prístup
-------

Na vrchol nevedie značená turistická trasa, preto prístup je možný poľnou cestou z blízkej obce Fričovce.

Referencie
----------

1. 1 2   *Názvy vrchov, dolín, priesmykov a sediel* [online]. Bratislava: Úrad geodézie, kartografie a katastra SR, [cit. 2024-01-20]. Dostupné online. Archivované 2023-12-08 z originálu.
2. 1 2 3  *Šarišská vrchovina – Branisko. Turistická mapa.* 1 : 50 000. Harmanec: VKÚ, a. s. 2000.
3. ↑   *Podrobný autoatlas – Slovenská republika 1 : 100 000*. Harmanec : VKÚ, a. s. 2008. ISBN 978-80-8042-509-8. Kapitola Mapová časť, s. 42.
4. 1 2  KOČICKÝ, Dušan; IVANIČ, Boris. *Geomorfologické členenie Slovenska* [online]. Bratislava: Štátny geologický ústav Dionýza Štúra, 2011, [cit. 2024-01-20]. Dostupné online.
5. 1 2 3 4 5 6   *Mapový portál HIKING.SK* [online]. Denník N, [cit. 2024-01-20]. Dostupné online.
6. 1 2   *Mapy.cz* [online]. sk.mapy.cz, [cit. 2024-01-20]. Dostupné online.
7. ↑   *Peakfinder* [online]. peakfinder.org, [cit. 2024-01-20]. Dostupné online.

Pozri aj
--------

* Šarišská vrchovina
* Širocká brázda
* Zoznam vrcholov v Šarišskej vrchovine

Externé odkazy
--------------

* Poloha na turistickej mape

| * z
* d
* u
Šarišská vrchovina |
| --- |
| Časti | 
* Širocká brázda
* Sedlická brázda
* Chminianska brázda

 |
| Prírodná rezervácia | 
* Dunitová skalka

 |
| Prírodné pamiatky | 
* Podmorský zosuv
* Hrabkovské zlepence

 |
| Vybrané vrcholy Šarišskej vrchovinyZoznam vrcholov | 
* Za horou (717)
* Vtáčia hora (698)
* Zimná hora (664)
* Banský vrch (662)
* Sopková (660)
* Grejnár (658)
* Úboč (649)
* Jakubovianska hora (644)
* Zajačia hora (635)
* Hradisko (628)
* Ostrý vrch (603)

 |